Beau & I | LekkeSlaap
Soos wat uit ons naam afgelei kan word, is ons verblyf 'n spanpoging deur Beau and Imelda, om die beste moontlike diens aan ons gaste te bied en te verseker dat hulle hul verblyf sal onthou. Beau & I is in die hartjie van Graaff-Reinet geleë en is 10 minute se stap vanaf winkels, restaurante, museums en ander merkwaardige plekke.
'n Knus, ontspanne atmosfeer word geskep met 'n besonderse klem op gerief om ons gaste tuis te laat voel. Verblyf is beskikbaar in 2 eenhede: Dié eenhede is langs mekaar, maar het elk sy eie sjarme.
Verwarmers en elektriese komberse verseker 'n lekker nagrus gedurende die koue wintersnagte. Daar is lugversorging, TV's en WiFi in al die kamers. Vier van die kamers het yskassioes en 3 van die kamers het DStv. Let asseblief daarop dat 2 van die kamers en suite-badkamers het en half-oopplan is.
In die somer word ontbyt in die binnehof met sy pragtige plantversameling bedien. Daar is ook 'n mikrogolfoond, broodrooster en 'n ketel.
Die dorp se gholfbaan, binne 5 km van die dorp, word as een van die beste 9-putjie gholfbane in Suid-Afrika beskou. Dit is 'n oase in die middel van die dorre Karoo-landskap en die ware gholfspeler moet hierdie baan beslis ervaar!